«Урысей зэкъуэтым» КъБР-м и Iэтащхьэм и кандидатым и цIэр къреIуэ
«Урысей зэкъуэт» партым УФ-м и Президент Путин Владимир Ингуш Республикэм, Кърым Республикэм, Къэбэрдей-Балъкъэр Республикэм я Iэтащхьэхэр гъэувыным хуэгъэзауэ хэплъэн папщIэ къыхилъхьащ генеральнэ советым нэхъ зыхуэфащэу къилъыта кандидатхэр.
Кандидатхэм ятеухуа тхыгъэхэр партым и генеральнэ советым и секретарь Турчак Андрей къэралым и УнафэщIым хуигъэхьащ бадзэуэгъуэм и 26-м. Къэбэрдей-Балъкъэр Республикэм и Iэтащхьэм и къулыкъум ягъэувын папщIэ абы къыщыгъэлъэгъуащ иджыпсту ди щIыналъэм и унафэщIым и къалэнхэр пIалъэкIэ зыгъэзащIэ КIуэкIуэ Казбек. «КIуэкIуэр зэфIэкIышхуэ зыбгъэдэлъ унафэщIщ, зэхэщIыкI зиIэ политикщ. Абы щIыналъэм и Iуэху зыIутыр фIыуэ ещIэ икIи япэкIэ лэжьа унафэщIхэм я ехъулIэныгъэхэр ихъумэным къыщымынэу, республикэм адэкIэ иIэну зыужьыныгъэр щIигъэпсынщIэфынущ», — жиIащ Турчак Андрей.
Фигу къэдгъэкIыжынщ КъБР-м и Iэтащхьэр жэпуэгъуэм и 3-м зэрыхахынур.
